-ՀԱՖ-ն ունի 100-ից ավելի ավտոմեքենաների ցանկ, որոնք ունեն ռետրո մեքենայի կարգավիճակ, կան նաև բացառիկ մեքենաներ, որոնցից մեկը Հայաստանում է` ջրընթաց աուֆիմյան: Ունենք հնաոճ մեքենաների չափազանց հետաքրքիր հավաքածու, որոնք հիմնականում ցուցադրությունների համար են, բայց դրանցով նաև ավտոերթ է կազմակերպվում: Այդպիսի մեքենա ունեցողը հպարտանալու տեղ ունի, նա միջոցառման ժամանակ ՀԱՖ-ի կողմից ստանում է մասնակցության սերտիֆիկատ, ինչը տվյալ մեքենայի պատմությունն է հարստացնում: Վերջերս մենք կազմակերպեցինք հնաոճ և պատմական մեքենաների ցուցադրություն, և արձագանքը շատ մեծ էր: Երբ տեսնում ես այդքան գեղեցիկ մեքենաներ, անկախ քեզանից դրական էմոցիաներ են առաջանում, ժպտում ես: